Komisjoni määrus (EMÜ) nr 1911/92,

9. juuli 1992,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 1039/92, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

on asjakohane ette näha, et järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja liikmesriikide tolli poolt väljastatud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele, komisjoni määruse (EMÜ) nr 3796/90 [3] artikli 6 sätete alusel tugineda veel teatava ajavahemiku jooksul, kui informatsiooni saaja on sõlminud nõukogu määruse (EMÜ) nr 1715/90 [4] artikli 14 lõike 3 teise lõigu punktiga a või b ettenähtud lepingu; käesoleva määrusega ettenähtud meetmed on kooskõlas nomenklatuurikomitee arvamusega lisatud tabelis esitatud toodete 1, 3, 4, 5, 6, 7, 8 ja 9 puhul;

nomenklatuurikomitee ei ole eesistuja määratud tähtaja jooksul arvamust avaldanud lisatud tabelis esitatud toote 2 kohta,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete topeltkontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja liikmesriikide tolli poolt väljastatud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele, määruse (EMÜ) nr 3796/90 artikli 6 sätete alusel tugineda veel 60 päeva jooksul alates käesoleva määruse kohaldamise kuupäevast, kui informatsiooni saaja on sõlminud määruse (EMÜ) nr 1715/90 artikli 14 lõike 3 teise lõigu punktiga a või b ettenähtud lepingu.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. juuli 1992

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 110, 28.4.1992, lk 42.

[3] EÜT L 365, 28.12.1990, lk 17.

[4] EÜT L 160, 26.6.1990, lk 1.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

1 | 2 | 3 |

1.Kerge ühevärviline pikkade varrukatega silmkoerõivas (100 % puuvilla), mis on ette nähtud keha ülaosa katmiseks ja ulatub vööst allapoole. Rõival on liibuv ümarkaelus, mille külge on õmmeldud kõrge soonik (4 cm kõrgune). Rõival on ees kaelusest algav osaline lõhik, mis on nööpkinnisega suletav, parem pool üle vasaku; rõiva õlgadel on voldid ja õlandid (vt foto nr 501) | 61061000 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 61 märkusega 4 ning CN-koodide 6101 ja 61061000 sõnastusega. Vt ka koondnomenklatuuri selgitavaid märkusi seoses CN-koodiga 6106. Et rõival on särkpluusi üldomadused (lõige, kaunistused ja üldilme), ei saa seda klassifitseerida CN-koodi 6110 alla kuuluva pulloveriga sarnaneva tootena. |

2.Komplekt kahest jaemüügiks pakendatud rõivast, mille moodustavad:a)kahevärvilisest (triibuline) karussilmkoekangast (80 % puuvilla, 20 % polüamiidi) pikkade varrukatega ja lõhikuta ümarkaelusega rõivas, mis on ette nähtud keha ülaosa katmiseks. Rõiva kaelusesse, varrukaotstesse ja alumisse serva on õmmeldud soonik (vt foto nr 504 A);b)ühevärvilisest karussilmkoekangast (80 % puuvilla, 20 % polüamiidi) püksid, mis ulatuvad vöökohast kuni pahkluudeni ning mille vöökohas puudub lõhik. Rõiva vöökohas on elastne pael ja sääreotstesse on õmmeldud soonik (vt foto nr 504 B) | 61083190 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 61 märkusega 8 ning CN-koodide 6108, 610831 ja 61083190 sõnastusega. Rõivaste üldilme ja kanga laadi tõttu tuleb seda komplekti pidada pidžaamaks. |

3.Lühikeste varrukatega ja lõhikuta soonikkoes trikoomaterjalist rõivas (100 % puuvilla), mis on ette nähtud keha ülaosa katmiseks ja ulatub vööst allapoole ning mille krae parem pool katab vasaku. Rõiva rinnal on kaunistus ning selle varrukaotsad ja alumine serv on palistatud (vt foto nr 453) | 61102099 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6110, 611020 ja 61102099 sõnastusega. Vt ka koondnomenklatuuri selgitavaid märkusi seoses CN-koodiga 6110. See rõivas sarnaneb pulloveriga. |

4.Pikkade varrukate ning lõhikuta kraega silmkoerõivas (100 % sünteeskiudu), mis on ette nähtud keha ülaosa katmiseks ja ulatub vööst allapoole ning mille alumine serv on palistatud. Kaeluse esiosas on kolmnurkne soonikkoes trikookangast sisetükk (vt foto nr 452) | 61103099 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6110, 611030 ja 61103099 sõnastusega. Vt ka koondnomenklatuuri selgitavaid märkusi seoses CN-koodiga 6110. |

5.Mõlemalt küljelt silmkoekangaga kaetud poorsest kummist lõhikuta rõivas, mis on ette nähtud keha alaosa katmiseks alates vöökohast kuni allapoole põlvi ning mis katab mõlemat jalga eraldi. Rõiva õmblused on kaetud elastikpaelaga (lühikesed püksid) (vt foto nr 503) | 61130010 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 95 märkuse 1 punktiga e ning CN-koodide 6113 ja 61130010 sõnastusega. |

6.Tekstiilkiududest (85 % akrüüli, 13 % nailonit, 2 % teisi kiude) suka tüüpi ja ilma külgekinnitatud taldadeta silmkoejalatsid, mille taldadel on libisemist takistavad PVC-ribad, et kergendada kõndimist poleeritud või libedal pinnal (vt foto nr 467) | 61159399 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6115, 611593 ja 61159399 sõnastusega. |

7.Puuvillasest (100 % puuvilla) froteerätikuriidest valmistekstiiltoodete kogum, mis on jaemüügiks pakendatud ja mille moodustavad: | | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6209, 62092000, 6302 ja 63026000 sõnastusega. Neid tekstiiltooteid ei saa pidada komplektiks. Vt ka harmoneeritud süsteemi selgitavaid märkusi, mis on seotud koondnomenklatuuri tõlgendamise üldeeskirja 3b lõikega Xb. |

a)imikule ettenähtud ristkülikukujuline toode, mille ühes servas olevale kapuutsile on kinnitatud kaunistav motiiv. Toote kahes nurgas on paelad, mis vöökohas kokku seotakse (supelmantel) (vt foto nr 466 A); | 62092000 |

b)ristkülikukujuline labakinda tüüpi lapp (vt foto nr 466 B); | 63026000 |

c)pudipõll kahe kaela ümber seotava paelaga (vt foto nr 466 C) | 62092000 |

8.Elastsest silmkoekangast valmistatud toode, mis katab pahkluu ja osa jalast ning milles on ava kanna jaoks. Toote otstes ja kannaava ääres on kummist pingutusriba (pahkluutugi) (vt foto nr 469) | 63079010 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 90 märkuse 1 punktiga b ning CN-koodide 6307, 630790 ja 63079010 sõnastusega. |

9.Mõlemalt küljelt silmkoekangaga kaetud poorsest kummist valmistatud toode, mis katab põlve ja osa säärest ning milles on ava põlvekedra jaoks. Toote tagaõmblust katab elastiklint (põlvetugi) (vt foto nr 502) | 63079010 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 90 märkuse 1 punktiga b ning CN-koodide 6307, 630790 ja 63079010 sõnastusega. |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------